钦定古今图书集成/明伦汇编/氏族典/第441卷 > 《廖用贤尚友录》 > 蒋钦
## 钦定古今图书集成/明伦汇编/氏族典/第441卷 > 《廖用贤尚友录》 > 蒋钦

按《吴志蒋钦传》：“钦字公奕，九江寿春人也。从孙策东
渡，拜别部司马，迁都尉，徙讨越中郎将。从征合肥，力
战有功，迁荡寇将军。初，钦屯宣城，徐盛收钦吏表斩
之。由是自嫌于钦，而钦每称其善。盛既服德，论者美
焉。督水军入沔，还，道病卒。子壹封宣城侯，与魏交战，
临阵卒。”